ອັຟການິສຖານ ຍັງສືບຕໍ່ ເປັນປະເທດຜະລິດຝິ່ນ ຫຼາຍທີ່ສຸດໃນໂລກ
ອົງການສະຫະປະຊາຊາດກ່າວວ່າ ອັຟການິສຖານ ແລະມຽນມາ ເປັນປະເທດຜະລິດຝິ່ນ ທີິ່ສຳຄັນຂອງໂລກ
ລາຍງານໃໝ່ສະບັບນຶ່ງຂອງອົງການສະຫະປະຊາຊາດກ່ຽວກັບຢາເສບຕິດຜິດກົດໝາຍເວົ້າວ່າ ອັຟການີສຖານເປັນຜູ້ຜະລິດຝິ່ນລາຍໃຫຍ່ທີ່ສຸດຂອງໂລກ ໃນຂະນະທີ່ທ່າອຽງຕ່າງໆສະແດງ ວ່າ ການຜະລິດຝິ່ນໃນມຽນມາກໍກໍາລັງເພີ່ມທະວີຂຶ້ນ ນອກນີ້ແລ້ວ ລາຍງານຍັງພົບເຫັນວ່າ ມີປະຊາຊົນໃນຈໍານວນລະຫວ່າງ 12 ຫາ 21 ລ້ານຄົນ ຢູ່ໃນທົ່ວໂລກ ໄດ້ຊົມໃຊ້ຢາທີ່ເຮັດ ດ້ວຍຝິ່ນ ແລະສາມສ່ວນສີ່ໃນນັ້ນ ແມ່ນພາກັນໃຊ້ຜົງເຮໂຣອີນ ທ່ານ Yury Fedotov ຫົວໜ້າຄະນະເຈົ້າໜ້າທີ່ຮັບຜິດຊອບເລື່ອງຢາເສບຕິດຂອງອົງການ ສະຫະປະຊາຊາດ ກ່າວໃນຕອນນໍາສະເໜີລາຍງານກ່ຽວກັບຢາເສບຕິດຜິດກົດໝາຍ ເມື່ອ ບໍ່ນານມານີ້ວ່າ ການໃຊ້ຢາເສບຕິດຜິດກົດໝາຍ ແມ່ນເປັນອັນຕະລາຍ ຕໍ່ສະຖຽນລະພາບ ຄວາມໝັ້ນຄົງ ແລະສຸຂະພາບ ຢູ່ໃນຫລາຍໆພາກສ່ວນຂອງໂລກ ທ່ານ Fedotov ກ່າວວ່າ ທ່ານ Fedotov ໄດ້ໃຫ້ຂໍ້ສັງເກດ ເຖິງຄວາມກ້າວໜ້າໃນສອງດ້ານດ້ວຍກັນຄືດ້ານອຸບປະ ທານແລະດ້ານອຸບປະສົງຫຼືຄວາມຮຽກຮ້ອງຕ້ອງການໂດຍກ່າວວ່າ ຕະຫລາດໂລກສໍາຫລັບ ຢາເສບຕິດສອງຢ່າງທີ່ເປັນບັນຫາຫລາຍທີ່ສຸດຂອງໂລກກໍຄືໂຄເຄນແລະເຮໂຣອີນນັ້ນ ໄດ້ ລົດຕໍ່ລົງເມື່ອປີຜ່ານມາ ການເສບຢາເຮໂຣອີນຢູ່ໃນພາກພື້ນຢູໂຣບ ໄດ້ຄົງໂຕຢູ່ໃນລະດັບ ເກົ່າບໍ່ມີການປ່ຽນແປງແລະການເສບຢາໂຄເຄນ ກໍໄດ້ຕົກຕໍ່າລົງໃນຂົງເຂດອາເມຣິກາເໜືອ ຊຶ່ງທັງສອງຂົງເຂດນີ້ ເປັນຕະຫລາດທີ່ໃຫ້ກໍາໄລງາມທີ່ສຸດສໍາຫລັບຢາເສບຕິດສອງປະເພດ ດັ່ງກ່າວ ແຕ່ທ່ານ Fedotov ກ່າວຕໍ່ໄປ ວ່າ ການປ່ຽນແປງໃນທາງບວກ ເຫລົ່ານີ້ ກັບຖືກບັ່ນທອນໂດຍ ທ່າອຽງທີ່ໜ້າເປັນຫ່ວງໃນແຫ່ງ ອື່ນໆໂດຍສະເພາະການໃຊ້ຢາ ທຽມ ແລະຢາແພດສັ່ງທີ່ມີເພີ່ມ ຫລາຍຂຶ້ນ ລາຍງານດັ່ງກ່າວທີ່ໄດ້ກັ່ນກອງ ຂໍ້ມູນແຕ່ປີ 2007 ຫາປີ 2010 ພົບວ່າກັນຊາ ແມ່ນເປັນຢາເສບ ຕິດຜິດກົດໝາຍທີ່ນິຍົມກັນເສບ ຫຼາຍທີ່ສຸດໃນໂລກຄືມີປະຊາຊົນ ລະຫວ່າງ 125 ຫາ 203 ລ້ານ ຄົນທີ່ໃຊ້ຢາເສບຕິດປະເພດນີ້ໃນ ປີ 2009 ແລະໃນປີ 2009 ນັ້ນຕະຫຼາດ ຄ້າຢາເສບຕິດທີ່ປົນຝິ່ນຂອງໂລກແມ່ນມີມູນຄ່າເຖິງ 68 ພັນລ້ານໂດລາສ່ວນໃຫຍ່ມາຈາກ ການຊົມໃຊ້ຜົງເຮໂຣອີນ ທ່ານ Fedotov ກ່າວວ່າ ອັຟການີສຖານຍັງຄົງເປັນປະເທດປູກຝິ່ນອັນດັບນຶ່ງຂອງໂລກຄື ປະກອບເປັນ 74 ເປີເຊັນຂອງປະລິມານຝິ່ນທີ່ຜະລິດອອກທັງໝົດຂອງໂລກ ເຖິງແມ່ນຈະ ລົດຕໍ່າລົງຈາກປີຜ່ານມາ14 ເປີເຊັນກໍຕາມ ຊຶ່ງທ່ານກ່າວວ່າ ມີສາເຫດມາຈາກພະຍາດພືດ ທີ່ທໍາລາຍຕົ້ນຝິ່ນຂອງປະເທດ ໄປເຄິ່ງນຶ່ງແລະເບິ່ງຄືວ່າ ຜົນຜະລິດຈະຟື້ນຕົວຄືນ ໃນປີນີ້ ຍ້ອນຜົນເກັບກ່ຽວໄດ້ຫລາຍຂຶ້ນ ທ່ານ Fedotov ກ່າວວ່າ ທ່ານ Fedotov ໄດ້ໃຫ້ຂໍ້ສັງເກດເຖິງທ່າອຽງທີ່ໜ້າຮ້ອນໃຈຢູ່ໃນມຽນມາໂດຍກ່າວວ່າ ປະ ລິມານຝິ່ນທີ່ປູກຢູ່ໃນມຽນມາໄດ້ຖີບຕົວສູງຂຶ້ນຈາກ 5 ເປີເຊັນຂອງໂລກ ເປັນ 12 ເປີເຊັນ ໃນລະຫວ່າງປີ 2007 ແລະ 2010 ທ່ານ Fedotov ກ່າວຕື່ມວ່າ ຢາກະຕຸ້ນປະສາດປະເພດຢາບ້າ ຫລືແອມເຟຕາມີນນັ້ນເປັນ ຢາທີ່ມີຄົນນິຍົມໃຊ້ຢ່າງແຜ່ຫລາຍ ອັນດັບສອງ ໃນກຸ່ມພວກຕິດຢາເສບຕິດຜິດກົດໝາຍທັງ ຫລາຍແລະໃຫ້ຂໍ້ສັງເກດອີກວ່າຕະຫລອດໄລຍະ 12 ປີທີ່ຜ່ານມານີ້ການເສບຫລືຊົມໃຊ້ຢາ ເສບຕິດເຫລົ່ານີ້ ໄດ້ເຕີບໂຕຂຶ້ນຢ່າງວ່ອງໄວທີ່ສຸດ ໃນພວກປະເທດທີ່ກໍາລັງພັດທະນາໂດຍ ສະເພາະພວກປະເທດໃນຂົງເຂດເອເຊຍຕາເວັນອອກສຽງໃຕ້ນັ້ນ ໃນລະວ່າງດຽວກັນນັ້ນ ຂົງເຂດອາຟຣິກາຕາເວັນຕົກ ກໍໄດ້ກາຍມາເປັນທາງຜ່ານທີ່ສໍາຄັນ ສໍາຫລັບການລັກລອບຄ້າຢາເສບຕິດ ໃນຂະນະທີ່ພາກພື້ນອາເມຣິກາໃຕ້ທີ່ເປັນຂົງເຂດຜະ ລິດໂຄເຄນລາຍໃຫຍ່ເຂດນຶ່ງນັ້ນ ບັດນີ້ແມ່ນໄດ້ກາຍເປັນເຂດທີ່ໃຊ້ຢານີ້ຢ່າງຫລວງຫລາຍ ເຊັ່ນດຽວກັນ ໃນການກ່າວຄໍາປາໄສ ເວລາອອກລາຍງານນັ້ນ ເລຂາທິການອົງການສະຫະປະຊາຊາດ ທ່ານ Ban Ki-moon ກ່າວວ່າເວລານີ້ມີຄົນໃຊ້ຢາເສບຕິດຜິດກົດໝາຍຫລາຍກວ່າ 200 ລ້ານຄົນໃນທົ່ວໂລກແລະການຕິດຢາດັ່ງກ່າວ ເຮັດໃຫ້ພວກເຂົາເຈົ້າເສຍຊີວິດໄປນຶ່ງຄົນໃນ ທຸກໆສາມນາທີ ທ່ານ Ban Ki-moon ກ່າວມ້ວນທ້າຍວ່າການຕິດຢາເສບຕິດນັ້ນຄວນ ຈະໄດ້ຮັບການປິ່ນປົວຄືກັນກັບເປັນພະຍາດ ບໍ່ແມ່ນເປັນອາຊະຍາກໍາ